Translate the text from Welsh to English.



 
Heddiw, rwy'n cyhoeddi Datganiad Ansawdd newydd ar Glefyd Fasgwlaidd er mwyn llywio'r gwaith o gynllunio gwasanaethau'r GIG mewn modd cyson drwy bennu disgwyliadau cenedlaethol a llwybrau gofal clinigol. 


Dyma'r deuddegfed datganiad ansawdd i gael ei gyhoeddi. Mae'n nodi'r hyn a olygir wrth wasanaethau fasgwlaidd o ansawdd uchel, ac yn adlewyrchu consensws barn arbenigwyr a rhanddeiliaid ar feysydd pwyslais hanfodol yn y blynyddoedd i ddod.


Mae clefydau fasgwlaidd yn effeithio ar rwydwaith y pibellau gwaed a elwir yn system fasgwlaidd neu'n system cylchrediad y gwaed. Mae clefyd fasgwlaidd yn gyffredin yn y gymuned, ac mae'n mynd yn fwy cyffredin ac yn fwy difrifol i bobl wrth iddynt heneiddio. Er enghraifft, mae clefyd y rhydwelïau perifferol yn effeithio ar tua 20 y cant o'r boblogaeth dros 60 oed yn y DU, ac mae'n dod â risg o golli coes a risg uwch o farwolaeth drwy drawiad ar y galon a strôc. Mae anewrysmau o'r aorta abdomenol yn effeithio ar 1\-3 y cant o ddynion 65 oed a throsodd, sy'n gallu achosi marwolaeth drwy rwygo os na chânt eu trin. Mae hyd at 50 y cant o gleifion yn dod i'r amlwg gyntaf fel achosion brys neu argyfwng. Felly, mae'n bwysig bod gwasanaethau'r GIG yn cael eu cynllunio er mwyn diwallu'r angen hwn drwy helpu pobl sydd newydd gael diagnosis i deimlo eu bod yn cael eu cefnogi a'u cynnwys yn y gwaith o reoli eu clefyd, gan leihau'r risg y bydd y clefyd yn gwaethygu, a chan helpu i osgoi galw diangen ar y system gofal iechyd.


Dros yr 20 mlynedd diwethaf mae gwasanaethau fasgwlaidd wedi newid yn sylweddol. Mae'r angen am driniaethau arbenigol a chymhleth wedi arwain at gasglu adnoddau ac arbenigedd mewn llai o leoliadau. Mae nifer o fanteision i hyn – mae rheoli cyflyrau'n dda yn hanfodol i gyflawni'r canlyniadau gorau i gleifion a sicrhau GIG sy'n gynaliadwy. Fodd bynnag, mae gwasanaethau mewn rhai ardaloedd o Gymru wedi wynebu heriau sylweddol, yn bennaf Bwrdd Iechyd Prifysgol Betsi Cadwaladr, lle mae gwaith gwella dwys wedi bod yn mynd rhagddo mewn ymateb i nifer o adolygiadau.


Mae'r Datganiad Ansawdd yn ystyried yr adolygiadau hynny, gan amlinellu gweledigaeth sy'n cynnwys pob rhan o'r broses, o atal cyflyrau fasgwlaidd hyd at gefnogi pobl y mae arnynt angen triniaeth ar eu cyfer. Ei nod yw ysgogi gwelliannau system gyfan drwy leihau amrywiadau diangen mewn gofal a sicrhau canlyniadau gwell ar hyd y llwybr cyfan. Bydd y pwyslais ar annog trawsweithio a chydweithio â grwpiau eraill. Mae gan Rwydwaith Fasgwlaidd Cymru Gyfan rôl allweddol i'w chwarae o ran darparu arweinyddiaeth glinigol gref er mwyn helpu i sicrhau gwelliannau mewn ansawdd a pherfformiad y gwasanaethau hyn.


Byddwn yn gweithio'n agos gyda'r GIG i sicrhau ei fod yn gweithredu ar sail y disgwyliadau yn y Datganiad Ansawdd drwy brosesau cynllunio lleol, gan ddefnyddio gwybodaeth a data megis y Gofrestr Fasgwlaidd Genedlaethol i fesur gwelliannau mewn canlyniadau. 


Gellir gweld y datganiad ansawdd yn: Datganiad ansawdd ar gyfer gwasanaethau fasgwlaidd


 







Translation:


 
Today, I am publishing a new Quality Statement on Vascular Disease to guide the consistent planning of NHS services through the setting out of national expectations and clinical pathways of care.


This is the twelfth quality statement to be published and it sets out what high quality vascular services should look like and reflects a consensus of expert and stakeholder opinion about vital areas of focus in the years ahead.


Vascular diseases affect the network of the blood vessels known as the vascular or circulatory system. Vascular disease is common in the community and both incidence and severity increase with age. For example, peripheral arterial disease affects about 20 percent of the population over the age of 60 in the UK and carries both the risk of lower limb loss and the increased risk of death from heart attack and stroke. Aneurysms of the abdominal aorta affect 1\-3 per cent of males aged 65 and over which may cause death from rupture if untreated. As many as 50 per cent of patients present urgently or as an emergency. Therefore, it is important that NHS services are planned to meet this need by helping people in the early stage of diagnosis feel supported and involved in the management of their disease, reducing the risk of disease progression, and helping to avoid unnecessary healthcare demand.


Over the last 20 years vascular services have changed significantly, and the need for specialised and complex procedures has led to a concentration of resources and expertise at fewer locations. This has a number of benefits \- well managed conditions are vital to delivering the best patient outcomes and delivering a sustainable NHS. However, there have also been significant service challenges in some parts of Wales, most notably at the Betsi Cadwaladr University Health Board where concerted improvement work has been underway in response to a number of reviews.


The Quality Statement takes those reviews into account, setting out a vision covering prevention to supporting people who require treatment for vascular conditions. It aims to drive system\-wide improvement through a reduction in unwarranted variation of care and improved outcomes across the pathway. The focus will be to encourage cross working and collaboration with other groups. The All\-Wales Vascular Network has a key role to play in providing strong clinical leadership to support improvements in the quality and performance of these services.


We will work closely with the NHS to ensure they are implementing the expectations in the Quality Statement through local planning processes, using information and data such as the National Vascular Registry to measure improvements in outcomes.


The quality statement can be accessed at: Quality statement for vascular disease